recursal/SuperWikiNEXT-32B huggingface dataset:
**அச்சனக்மர் வனவிலங்கு சரணாலயம்** *(Achanakmar Wildlife Sanctuary)* என்பது இந்தியாவில் உள்ள சத்தீசுகர் மாநிலத்தில் இருக்கும் ஒரு வனவிலங்கு பூங்காவாகும். சிறுத்தைப்புலிகள், வங்கப்புலிகள், மற்றும் காட்டு எருமை உட்பட அருகிய ஆபத்தான விலங்கினங்கள் பல இப்பூங்காவில் காணப்படுகின்றன.

சரணாலயத்தின் இரண்டு புலிகள்
அருகிய காட்டெருமை இனம்
அச்சனக்மருக்கு அருகில் புள்ளி மான்கள்
1972 ஆம் ஆண்டு உருவான வனவிலங்கு பாதுகாப்பு சட்டத்தின்கீழ் அச்சனக்மர் வனவிலங்கு சரணாலயம் 1975 ஆம் ஆண்டு நிறுவப்பட்டது. 2009 ஆம் ஆண்டில் நிறைவேற்றப்பட்ட புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான பாதையின் மூலம் இணைக்கப்பட்டுள்ளது. மேலும், பிலாசுப்பூர் வனப்பகுதிப் பிரிவின் ஒரு பகுதியாகவும், பிலாசுப்பூருக்கு வடமேற்கில் சுமார் 55 கிலோமீட்டர் தொலைவிலும் இப்பூங்கா அமைந்துள்ளது. இச்சரணாலயத்திற்கு அருகில் பெல்காகனா தொடருந்து நிலையம் இருக்கிறது. பிலாசுப்பூர் தொடருந்து நிலையம் மற்றும் பெந்தரா சாலை நிலையங்களில் இருந்து அச்சனக்மர் வனவிலங்கு சரணாலயத்திற்கு எளிதாகச் செல்ல முடியும். பேருந்து வசதி, வாடகைக் கார் வசதி மற்றும் பிற வாகன வசதிகள் தாரளமாக இருப்பதால் இப்பூங்காவை அடைவதும் இரசிப்பதும் எளிமையாகும். அச்சனக்மர் உணவு விடுதி, காப்பி இல்லம் மற்றும் பிற வசதிகளும் இங்குண்டு. இச்சரணலாயத்திற்கு அருகில் அமர்கண்டாக் புனித நகரமும் நர்மதா ஆறு தோன்றுமிடமும் இருக்கின்றன

தாவரங்கள்
---------

இங்குள்ள வனப்பகுதியில் முக்கியமாக சால், சயா, பியா, மற்றும் மூங்கில் போன்ற காட்டுத்தாவரங்கள் காணப்படுகின்றன. 

அச்சனக்மர் காப்பகத்தில் பார்த்தீனியம் செடிகள்
அச்சனக்மர் காப்பகத்தில் நோய் எதிர்ப்பை அதிகரிக்கும் விட்டிலிகோ

விலங்குகள்
----------

சிறுத்தைப்புலிகள் இந்தியக் காட்டெருமை, புள்ளி மான், வங்கப்புலிகள், கோடிட்ட கழுதை புலி, குள்ள நரி, கரடி, செந்நாய், கடமான், காட்டுப்பன்றி, குரைக்கும் மான், புல்வாய், இந்தியச் சிறுமான், நாற்கொம்பு மான் போன்ற விலங்குகளுடன் மற்ற இயல்பான விலங்குகள் இங்கு காணப்படுகின்றன.

மேற்கோள்கள்
-----------

1. ↑  Kanha-Achanakmar, WWF India
2. ↑  Kanchi Kohli,Achanakmar village lies within the sanctuary, providing accommodation and food to tourists. Another settlement with a tourist rest house stands at the Kota Kargi road dam, on the road to Kargi, around 5 km from Kota. At Shiv Tarai and Bari Ghat there are road crossings where bison can often be seen, and when we cross village achanak mar we enter in very beauty natural sal(sarai) vally. Achanakmar hase been declare **Project tiger** in 2009 and development of this century is ongoing."Forest Interlude: Eco-Tourism பரணிடப்பட்டது 2008-01-06 at the வந்தவழி இயந்திரம்". In *The Hindu*, July 30, 2006

புற இணைப்புகள்
--------------

விக்கிமீடியா பொதுவகத்தில்,  
 ***அச்சனக்மர் வனவிலங்கு சரணாலயம்***   
என்பதின் ஊடகங்கள் உள்ளன. 

* Achanakmar Wildlife Sanctuary at IndiaTravel.com
* Achanakmar Wildlife Sanctuary at india9.com
* WWF India maikal/kanha\_achanakmar official website
* Achanakmar Tiger Reserve பரணிடப்பட்டது 2011-07-07 at the வந்தவழி இயந்திரம்
**வீராசமர்** ஒரு இந்திய கலை இயக்குனர் மற்றும் திரைப்பட நடிகர் ஆவார், அவர் தமிழ் மொழி திரைப்படங்களில் தோன்றினார். வீரசாமர் கலை இயக்குநர் சாபு சிரிலின் உதவியாளராக தனது வாழ்க்கையைத் தொடங்கினார். 2004 காதல் திரைப்படத்தில் இயக்கி என்ற கதாப்பாத்திரத்தில் நடித்தார். அதன் பின்பு பட்டிபுலம் என்ற திரைப்படத்தில் நாயகனாக நடித்தார்.

தொழில்
------

*காதல்* (2004), *வெயில்* (2006) மற்றும் *பூ* (2008) உள்ளிட்ட மிகவும் வெற்றிகரமான படங்களில் பணியாற்றுவதற்கு முன், இயக்குனர் எஸ்.சங்கர் *பாய்ஸ்* (2003) இல் கலை இயக்குனர் சாபு சிரில் மூலம் கலை இயக்குனராக தனது வாழ்க்கையை தொடங்கினார். 

*2004 இல் காதல் திரைப்படம்* மூலம் வீரசாமர் அறிமுகமானார், இது குறைந்த சுயவிவர வெளியீட்டைக் கொண்டிருந்தது. இந்த படம் பின்னர் நடிகை அமலா பாலின் முதல் படமாக பிரபு சாலமனின் *மைனா* (2010) இல் நடித்த பிறகு பிரபலமானார்.  இருப்பினும், ஓரிரு பாடல்கள் மூலம் அவரது கலை இயக்குநர் திறமையை அவர் நமக்கு நினைவூட்டியுள்ளார். 

அவர் பின்னர் துணை வேடங்களில் நடிக்கத் தொடங்கினார் மற்றும் கலை இயக்குனராக தனது வாழ்க்கைக்கு முன்னுரிமை அளித்தார், குறிப்பாக *காதல்*, *வெயில்*, *திஷ்யும்*, *கொம்பன்* (2015), *மருது* (2016), *கடைக்குட்டி சிங்கம்* (2018), *ஜாக்பாட்* (2019), நம் வீட்டு *பிள்ளை* (2019), *யாதும் ஊரே யாவரும் கேளீர் திரைப்படங்களில் கலை இயக்குனராக பணியாற்றியுள்ளார்.*

திரைப்படவியல்
-------------

நடிகர்

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2004 | *காதல்* | இயக்கி |  |
| 2006 | *வெயில்* | கருப்புசாமி தொலைபேசி அழைப்பாளர் |  |
| 2008 | *பூ* | கதாநாயகி சகோதரர் |  |
| 2008 | *பாண்டி* | சட்டத்தில் ஹீரோ அண்ணன் |  |
| 2010 | *வீரசேகரன்* | ஹீரோ |  |
| 2011 | *முத்துக்கு முத்தாக* | பாண்டி (சகோதரர் பங்கு) |  |
| 2011 | *வேலாயுதம்* | ஹரி (ஜெனிலியா நண்பர் பத்திரிகையாளர்) |  |
| 2012 | *பாண்டி ஒலிப்பெருக்கி நிலையம்* | வில்லன் குழு |  |
| 2015 | *கொம்பன்* | ஹீரோ நண்பர் |  |
| 2018 | *கடைக்குட்டி சிங்கம்* | கோடையரசுவின் வலது கை மனிதன் |  |
| 2019 | *பட்டிப்புலம்* | ஹீரோ |  |
| 2019 | *குடிமகன்* | நகைச்சுவை நடிகர் |  |
| 2019 | *நம்ம வீடு பிள்ளை* | வில்லன் குழு |  |
| 2019 | *ஜாக்பாட்* | மனஸ்தானின் வீட்டில் வேலை செய்பவர் |  |
| 2019 | *யாதும் ஊரே யாவரும் கேளிர்* | காவல் |  |
|

கலை இயக்குநர்
* *காதல் (திரைப்படம்)* (2004)
* *அன்பே வா* (2005)
* *டிஷ்யூம்* (2006)
* *வெயில் (திரைப்படம்)* (2006)
* *வாழ்த்துகள் (திரைப்படம்)* (2008)
* *Poo* (2008)
* *அக்கு* (2008)
* *பாண்டி* (2008)
* *சரித்திரம்*(Not released)
* *வீரசேகரன்* (2010)
* *பாண்டி ஒலிபெருக்கி நிலையம்* (2012)
* *கொம்பன்* (2015)
* *மருது (திரைப்படம்)* (2016)
* *ஒரு கிடாயின் கருணை மனு* (2017)
* *கடைக்குட்டி சிங்கம்* (2018)
* *பட்டிபுலம்* (2019)
* *ஜாக்பாட்* (2019)
* *நம்ம வீட்டு பிள்ளை* (2019)

குறிப்புகள்
-----------

வெளி இணைப்புகள்
---------------

1. ↑  sify.com
2. ↑
3. ↑
**ழீன் - லூயிசு பொன்சு** *(Jean-Louis Pons)* (24 திசம்பர் 1761 – 14 அக்தோபர் 1831) ஒரு பிரெஞ்சு வானியலாளர் ஆவார். எளிமையாக சொந்தமாக்க் கற்று தன் வானியல் வாழ்க்கையைத் தொடங்கினாலும், இவர் எக்காலத்தினும் சிறந்த வால்வெள்ளி கண்டுபிடிப்பாளராக உயர்ந்தார்: வானியல் வரலாற்றிலேயே இல்லாதபடி, இவர் 1801 முதல் 1827 வரை 37 வால்வெள்ளிகளைக் கண்டுபிடித்துள்ளார்.

இளமை வாழ்க்கை
-------------

பொன்சு கவுட்டெசு ஆல்ப்பெசுவில் வாழ்ந்த ஏழைக் குடும்பத்தில் பெய்ரே அல்லது பியேரில் பிறந்தார். எனவே முறையான கல்வி ஏதும் பெறவில்லை. இவர் 1789 இல் மார்செயில் வான்கானகத்தில் அதன் கவனிப்புப் பணியாலராக வேலையில் சேர்ந்துள்லார். மெல்ல மெல்ல இவர் வானியலாலர்களுக்கு அவர்களது நோக்கீடுகளில் உதவும் அளவுக்கு வானியலில் ஈடுபட்டுள்ளார். இவரே தனியாக நோக்கீடுகள் செய்யவும் கற்றுள்ளார். விண்மீன் புலங்களில் புலமைபெற்று அவற்றின் மாற்றங்களைக் குறிக்க கற்றார்.

எளிமையும் நபிக்கைக்கும் உரிய பொன்சை பட்டறிவு வாய்ந்த வானியலாலர்கள் அவரது தொடக்க வானியல் பயில்வு காலத்தில் கேலிசெய்து ஏளனித்துள்ளனர். பிரான்சு சேவியர் வான் சேக் இவரை சூரியக் கரும்புள்ளிகள் புலப்படும்போது வால்வெள்ளிகளைக் காணுமாறு அறிவுரை கூறி பணித்துள்ளார். இவ்வாரு சேக் இவருக்கு வால்வெள்ளிகளைக் கண்டுபிடிக்கும் சிறந்த முறையை அவரையறியாமலேயே, மிக நல்ல அறிவுரையைக் கையளித்துவிட்டார்.

வானியல் பணிகள்
--------------

மேற்கோள்கள்
-----------

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Pons, Jean Louis". *பிரித்தானிக்கா கலைக்களஞ்சியம்* (11th) **22**. (1911). Cambridge University Press.

1. ↑  McGown, Robert D. (2007). "Pons, Jean-Louis". in Hockey, Thomas. *Biographical dictionary of astronomers*. **vol. II, M-Z**. Springer. பக். 924. .
2. ↑  Calder, N. *Comets: Speculation and Discovery*, Courier, 1994, p.80

வெளி இணைப்புகள்
---------------

* Biographical info பரணிடப்பட்டது 2004-01-31 at the வந்தவழி இயந்திரம்
* Archive of Museo Galileo
பேராசிரியர் **விசுவா வர்ணபால** (*Wiswa Warnapala*, 26 டிசம்பர் 1936 – 27 பெப்ரவரி 2016) இலங்கை அரசியல்வாதியும், கல்விமானும், முன்னாள் அமைச்சரும், முன்னாள் நாடாளுமன்ற உறுப்பினரும் ஆவார்.

வாழ்க்கைக் குறிப்பு
-------------------

1936 ஆம் ஆண்டில் பிறந்த வர்ணபால பொருளியலில் இளங்கலை சிறப்புப் பட்டத்தை பேராதனைப் பல்கலைக்கழகத்தில் 1964 ஆம் ஆண்டில் பெற்றார். 1967 இல் அமெரிக்காவில் பிட்சுபர்க் பல்கலைக்கழகத்தில் முதுகலைப் பட்டத்தையும், 1970 இல் இங்கிலாந்து லீட்சு பல்கலைக்கழகத்தில் கலாநிதிப் பட்டமும் பெற்றார். இவர் பேராதனைப் பல்கலைக்க்ழகத்தில் அரசறிவியலில் பேராசிரியராகவும், அரசறிவியல் துறையின் தலைவராகவும் பணியாற்றினார்.

அரசியலில்
---------

பேராதனைப் பல்கலைக்கழகத்தில் கல்வி கற்ற காலத்திலேயே தீவிர அரசியலில் ஈடுபட்டார் வர்ணபால. 1980 ஆம் ஆண்டில் இலங்கை சுதந்திரக் கட்சியின் மத்திய குழு உறுப்பினராக சிறிமாவோ பண்டாரநாயக்காவினால் நியமிக்கப்பட்டார். 2004 ஆம் ஆண்டில் ஐக்கிய மக்கள் சுதந்திரக் கூட்டணியின் தேசியப் பட்டியல் உறுப்பினராக நாடாளுமன்றம் சென்றார். இவர் பிரதி வெளியுறவுத்துறை அமைச்சராகவும், நாடாளுமன்ற அலுவல்கள் அமைச்சராகவும், பின்னர் 2007 முதல் 2010 வரை மகிந்த ராசபக்சவின் அமைச்சரவையில் உயர் கல்வி அமைச்சராகவும் பணியாற்றினார்.

2015 ஆம் ஆண்டில் இடம்பெற்ற ஆட்சிமாற்றத்தின் பின்னர் புதிய அரசுத் தலைவர் மைத்திரிபால சிறிசேனவுடன் இணைந்து செயற்பட்டார். அத்துடன் ஐக்கிய மக்கள் சுதந்திர முன்னணியின் பொதுச் செயலாளராக 2015 ஆகத்து மாதத்தில் நியமிக்கப்பட்ட்டார்.

மேற்கோள்கள்
-----------

1. 1 2 3  "Prof. Vishwa Waranapala passes away". Daily Mirror. 27 பெப்ரவரி 2016. 27 பெப்ரவரி 2016 அன்று பார்க்கப்பட்டது.
2. 1 2 3 4  "Prof. Wiswa Warnapala no more". சண்டே ஒப்சர்வர். 28 பெப்ரவரி 2016. 28 பெப்ரவரி 2016 அன்று பார்க்கப்பட்டது.
[*தொடர்பிழந்த இணைப்பு*]
ஒரு குவி வில்லை, ஒரு குழி வில்லை, ஒரு குவியாடி, ஒரு குழியாடி ஆகியவற்றின் குவியப் புள்ளி **F** ஐயும், குவியத் தூரம் *f* ஐயும் காட்டும் படம்.
ஒளியியல் தொகுதியொன்றின் **குவியத் தூரம்** (*focal length*) என்பது, எவ்வளவு வலுவாக அத்தொகுதி ஒளியைக் குவியச் செய்கிறது அல்லது விலகச் செய்கிறது என்பதைக் காட்டும் ஒரு அளவு ஆகும். வளியில், ஒரு ஒளியியல் தொகுதியின் குவியத் தூரம், அத்தொகுதியில் படும் இணையான ஒளிக்கதிர்கள் குவியும் புள்ளிக்கும் (குவியப் புள்ளி) தொகுதிக்கும் இடையிலான தூரத்தைக் குறிக்கும். ஒளியை விலகச் செய்யும் தொகுதிகளைப் பொறுத்தவரை, இணையாக வரும் ஒளிக்கதிர்கள் விரிந்து செல்லும்போது எப்புள்ளியில் இருந்து வருவதாகத் தோன்றுகிறதோ அப்புள்ளிக்கும், தொகுதிக்கும் இடையிலான தூரமே குவியத் தூரம் ஆகும்.

மெல்லிய வில்லைகள்
-----------------

வளியில் மெல்லிய வில்லைகளுக்கான குவியத் தூரம் வில்லையின் மையத்துக்கும் குவியப் புள்ளிக்கும் இடையிலான தூரம் ஆகும். குவிக்கும் வில்லைகளுக்கு (எ.கா: குவி வில்லை) குவியத் தூரம் நேர்ப் பெறுமானமாக இருக்கும். விரிக்கும் வில்லைகளுக்கு (எ.கா: குழி வில்லை) குவியத் தூரம் எதிர்ப் பெறுமானமாக இருக்கும்.

மெல்லிய வில்லையைப் பயன்படுத்தி தொலைதூர ஒளி மூலம் ஒன்றின் விம்பத்தைத் திரையொன்றில் உருவாக்குவது மூலம் அவ்வில்லையின் குவியத் தூரத்தைக் கணிக்க முடியும். திரையில் இருந்து வில்லையின் தூரத்தை மாற்றுவதன் மூலம் திரையில் தெளிவான விம்பம் தோன்றும்படி செய்ய வேண்டும். கீழ்க் காணும் சமன்பாட்டின் மூலம் குவியத் தூரம் *f* ஐக் கணிக்கலாம்:

{\displaystyle {\frac {1}{f}}={\frac {1}{u}}+{\frac {1}{v}}\ ,}
இங்கே *u* ஒளி முதலுக்கும் வில்லைக்கும் இடையிலான தூரம். *v* வில்லைக்கும் திரைக்கும் இடையில் உள்ள தூரம்.
**ஒழுங்குமுறை விற்பனைக் கூடம்** என்பது தமிழகத்தில் வேளாண் விற்பனை மற்றும் வணிகத்துறையின் கீழ் இயங்கிவரும் கூடங்கள் ஆகும். தமிழகம் முழுவதும் 268 ஒழுங்குமுறை விற்பனைக் கூடங்கள் உள்ளன. இவை வேளாண் விளை பொருட்களை வாங்கவும் விற்கவும் அதை முறைப்படுத்தவும் தமிழக அரசால் 1987ஆம் ஆண்டு தமிழ்நாடு வேளாண்மை விளை பொருள் விற்பனை (ஒழுங்கு முறை) சட்டத்தை பிறப்பித்தது அமைக்கப்பட்டவை ஆகும்.

கூடங்களில் உள்ள வசதிகள்
-----------------------

இக்கூடங்களில் இடவசதியைப் பொருத்து அலுவலகம், ஏல அரங்கு, உலர்களம், விவசாயிகள்-வணிகர் ஓய்வு விடுதி, சுகாதாரவசதி,குடிநீர்வசதி, குளியலறை, ஊரக்கிடங்குகள், பணபட்டுவாட அறை, அக்மார்க் ஆய்வுக்கூடம் ஆகிய வசதிகள் செய்யப்பட்டுள்ளன.

விற்கப்படும் விளைபொருட்கள்
--------------------------

நிலக்கடலை, புளி, எள், கரும்பு வெல்லம், நெல், பருத்தி, கேழ்வரகு, கம்பு, சோளம், வரகு, கொள்ளு, ஆமணக்கு, தேங்காய், மரவள்ளிக்கிழங்கு, உருளைக்கிழங்கு, துவரை, மாம்பழம்,

விற்பனை முறை
------------

விவசாயிகளால் விற்பனைக்குக் கொண்டுவரப்படுகின்ற விளை பொருட்கள் தனித்தனிக்குவியலாக அடுக்கி வைக்கப்படுகின்றன. வியாபாரிகள் இப்பொருட்களை வாங்க மறைமுக ஏலம் (டெண்டர்) முறை பின்பற்றப்படுகிறது. வியாபாரிகள் விளைபொருட்களை வாங்கியவுடன் விவசாயிகளுக்கு பணம் உடனே கிடைத்துவிடும்.

கூடுதல் பலன்கள்
---------------

*தமிழ்நாடு உழவர் நல நிதித் திட்டம்* என்ற திட்டம் தமிழ்நாடு வேளாண்மை விற்பனை வாாியம் மூலம் செயல்படுத்தப்படுகிறது. இத்திட்டத்தில் ஒழுங்குமுறை விற்பனைக் கூடங்கள் மூலமாக ஒரு ஆண்டுக்கு ஒரு முறை அல்லது அதிக அளவு தங்களது விளைச்சலை விற்கும் அனைத்து உழவர்களும் இதில் சேரலாம். இத்திட்டத்தின் உறுப்பினர் விபத்து, பாம்புக்கடி போன்றவற்றின் காரணமாக மரணமடைதால் அவர்களின் குடும்பத்துக்கு ரூ. ஒரு லட்சம்வரை இழப்பீடு அளிக்கப்படும். மேலும் விபத்தின் காரணமாக பயனாளி நிரந்தர ஊனமுற்றால் ரூ.75,000 யும், சிறிய அளவிளான ஊனத்திற்கு ரூ.50,000 யும் இழப்பீடு வழங்கப்படும்.

மேற்கோள்
--------

1. ↑
2. ↑
3. ↑  உழவர்களுக்கான அரசுத் திட்டங்கள், சொ.பழனிவேலாயுதம், பூச்சி செல்வம், இந்து தமிழ் திசை, 2019, நவம்பர், 9
**வர்க்கமூல நாள்** (*Square Root Day*) என்பது குறிப்பிட்ட நாளொன்றின் நாள் மற்றும் மாதங்களைக் குறிக்கும் எண்கள் இரண்டும் அந்நாளுக்குரிய ஆண்டினைக் குறிக்கும் நான்கு இலக்க எண்களில் வலதோர இரு இலக்க என்ணின் வர்க்கமூலமாக உள்ள நாளைக் குறிக்கும்.

எடுத்துக்காட்டு: 
2016 ஆம் ஆண்டு ஏப்ரல் மாதம் 4 ஆம் நாளானது 4/4/16 எனக் குறிக்கப்படுகிறது. இதில் நாள் மற்றும் மாதத்தைக் காட்டும் 4 என்ற எண்ணானது ஆண்டைக் காட்டும் "16" இன் வர்க்கமூலமாக உள்ளது. மற்றொரு எடுத்துக்காட்டு மே 5, 2025 (5/5/25) ஆகும். இருபத்தியோராம் நூற்றாண்டின் இறுதி வர்க்கமூல நாள் செப்டம்பர் 9, 2081 ஆக இருக்கும்.

ஒரு நூற்றாண்டின் வர்க்கமூல நாட்கள்
----------------------------------

ஒவ்வொரு நூற்றாண்டிலும் மொத்தம் 9 வர்க்கமூல நாட்களே ஏற்படும். எல்லா நூற்றாண்டுகளிலும் அதே ஒன்பது நாட்களே வர்க்கமூல நாட்களாக இருக்கும். அவை:

* 1.1.01
* 2.2.04
* 3.3.09
* 4.4.16
* 5.5.25
* 6.6.36
* 7.7.49
* 8.8.64
* 9.9.81

அடுத்தடுத்த வர்க்கமூல நாட்களுக்கு இடைப்பட்ட ஆண்டுகளின் எண்ணிக்கை தொடர் ஒற்றையெண்களாக அமைவைதைக் காணலாம்:

3, 5, 7, 9, 11, 13, 15, 17.
ஒவ்வொரு ஒற்றையெண்ணும் அடுத்தடுத்துள்ள இரு வர்க்க எண்களின் வித்தியாசமாக இருக்குமென்ற பண்பை இது காட்டுகிறது.

அறிமுகம்
--------

கணிதத்தின் இந்தப் பண்பை அறிமுகப்படுத்தியவர் **ரோன் கார்டன்** என்ற கலிஃபோர்னிய உயர்நிலைப் பள்ளி ஆசிரியராவார். அமெரிக்கப் பள்ளிகளில் இந்த ஒன்பது நாட்களும் அறிவிக்கப்படாத விடுமுறை நாட்கள் ஆகும்.

மேற்கோள்கள்
-----------

1. ↑  Wong, Nicole C. (2004-02-02). "A day getting to the root". *The Mercury News*. Archived from the original on 2004-08-18.. பார்த்த நாள்: 2007-02-20.
2. ↑  Hill, Angela (2009-03-02). "Have a rootin' tootin' Square Root Day". *Oakland Tribune*.. பார்த்த நாள்: 2009-03-02.
3. ↑  தினமலர்(09.07.2017). "வர்க்கமூல தேதிகள்". செய்திக் குறிப்பு. பார்க்கப்பட்டது: 6 சூலை 2017.
**விசுவநாத சாஸ்திரியார்** (*Visvanatha Sastriyar*) *(அல்லது விஸ்வநாதன்) (1756-1845) இலங்கை தமிழர் வழியைச் சார்ந்த தமிழ் கவிஞர் மற்றும் வானியலாளர் ஆவார். சர் எமர்சன் டென்னன்ட் இவரை "இலங்கையில் மிகவும் புகழ்பெற்ற வானியல் நிபுணர்" என அழைத்தார்.*

ஆரம்ப கால வாழ்க்கை
------------------

1756 இல்விசுவநாத சாஸ்திரி தமிழ் பிராமண குடும்பத்தில் யாழ்ப்பாணத்திற்கு அருகில் வட்டுக்கோட்டை பகுதியிலுள்ள அராலி நகரில் நாராயண சாஸ்திரிக்கு மகனாகப் பிறந்தார்..

வான சாஸ்திரி
------------

விஸ்வநாதன் இறக்கும்வரை ஆண்டுதோறும் பஞ்சாங்கத்தை வெளியிட்டார். அவர் வெளியிட்ட பஞ்சாங்கம் மிகத் துல்லியத்திற்காக அறியப்பட்டது. விஸ்வநாதன் தனது பணிக்காக பாராட்டப்பட்டார், விஸ்வநாதனின் துல்லிய நுணுக்கமான பணியைக் கண்டு,நாளாம் சார்ச் தனது மாட்சிமையின் வானியல் நிபுணராக நியமித்தார். சர் எமர்சன் டென்னன்ட், "கிறிஸ்டியானிட்டி இன் சிலோன்" என்னும் தனது புத்தகத்தில் விஸ்வநாத சாஸ்திரி பற்றி எழுதியுள்ளார்.

இலங்கையின் மிகவும் போற்றப்படும் வானவியல் நிபுணர் எனவும் அவர் தனது முன்னோர்களின் திரட்டப்பட்ட அறிவியல் நுணுக்கங்களை ஆராய்ந்து ஒருமைப்படுத்தினார். ஒன்பது தலைமுறையாக அவர் குடும்பம் வானியல் பற்றி ஆராயும் குடும்பமாக இருந்தது.

இருப்பினும், சில சந்தர்ப்பங்களில் அவரது கணிப்புகள் தவறாக நிரூபிக்கப்பட்டுள்ளது. மார்ச் 21, 1828 இல் ஒரு சந்திர கிரகணத்தின் அவரது கணிப்பு பதினைந்து நிமிடங்கள் தவறாக இருந்தது. சந்திர கிரகணத்தின் தன்மையைப் பற்றிய அவரது கணிப்பு தவறாக நிரூபிக்கப்பட்டதால், இவர் கணித்த கிரகணத்தின் கோள்களும் தவறு என நிருபிக்கப்பட்டது. அவரது கணிப்பின்படி எட்டில் - ஐந்து அல்ல எட்டில் - மூன்று என நிருபிக்கப்பட்டது.

கவிஞர்
------

விஸ்வநாதன் பல கவிதை படைப்புகள் எழுதியுள்ளார். அவர்களில் குறிப்பிடத்தக்கவர்கள் சோழர் காலத்து புராணத்தைப் பாடியதும் மாயாவிகுருவன்ஜி மற்றும் குருநாதர் கில்லியுதூது இந்து தேவனான முருகனைப் பற்றி புகழ்ந்து பாடிய கவிதைகளும் குறிப்பிடத்தக்கது.

இறப்பு
------

விஸ்வநாத் சாஸ்திரி 1845 ஆம் ஆண்டில் இறந்தார்.

மேற்கோள்கள்
-----------


1. 1 2 3  The Tamil Plutarch, Pg 117
2. 1 2 3  The Tamil Plutarch, Pg 118
ஒரு சதுரமைல் பரப்பளவுள்ள சதுரமொன்றின் அளவுகள்.
ஒரு சதுரமைல் பரப்பளவுள்ள சமபக்க முக்கோணம் ஒன்றின் அளவுகள்.
ஒரு சதுரமைல் பரப்பளவுள்ள வட்டமொன்றின் அளவுகள்.
**சதுர மைல்** என்பது பரப்பளவைக் குறிக்கப் பயன்படும் *இம்பீரியல்* அளவை முறை சார்ந்த ஒரு அலகு ஆகும். ஒரு மைல் நீளமும், ஒரு மைல் அகலமும் கொண்ட ஒரு பகுதியின் பரப்பளவு (= நீளம் x அகலம்) ஒரு சதுர மைல் ஆகும். பெரிய நில மற்றும் நீர்ப் பரப்புகளை அளப்பதற்குப் பயன்படும் இந்த அலகு, மீட்டர் அளவைமுறையில் அண்ணளவாக 2.59 சதுர கிலோமீட்டருக்குச் சமமானது.

சதுர மைலும், பிற பரப்பளவை அலகுகளும்
-----------------------------------

*இம்பீரியல்* அளவை முறையில் சிறிய பரப்பளவுகளை அளப்பதற்குச் சதுர அங்குலம், சதுர அடி, சதுர யார் போன்ற அலகுகள் பயன்படுகின்றன. இவற்றைவிட அளவில் சிறிய நிலப் பரப்புகளையும், நீர்ப் பரப்புகளையும் அளப்பதற்குப் பரவலாக வழக்கில் உள்ள அலகுகளில் ஏக்கர், ஹெக்டேர் போன்றவை முக்கியமானவை. இவ்வலகுகளுடன் சதுர மைலுக்கு உள்ள தொடர்புகள் கீழுள்ள அட்டவணையில் தரப்படுகின்றன.

|  |  |  |
| --- | --- | --- |
| 1 சதுர மைல் = | 4,014,489,600 | - சதுர அங்குலம் |
| 1 சதுர மைல் = | 27,878,400 | - சதுர அடி |
| 1 சதுர மைல் = | 3,097,600 | - சதுர யார் |
| 1 சதுர மைல் = | 640 | - ஏக்கர் |
| 1 சதுர மைல் = | 258 | - ஹெக்டேர் |

சதுர மைலில் சில பரப்பளவுகள்
---------------------------

|  |  |
| --- | --- |
| பூமியின் பரப்பளவு : | 196,936,481 - சதுர மைல் |
| பூமியின் நிலப் பரப்பளவு : | 57,505,431 - சதுர மைல் |
| பூமியின் நீர்ப் பரப்பளவு : | 139,431,011 - சதுர மைல் |
| இந்தியாவின் பரப்பளவு : | 1,222,559 - சதுர மைல் |
| இலங்கையின் பரப்பளவு : | 25,332 - சதுர மைல் |
**சதுர கிலோமீட்டர்** என்பது அனைத்துலக அலகு முறைமையில் (International System of Units) பரப்பளவைக் குறிப்பதற்கான ஒரு அலகு ஆகும். இது ஒரு கிலோமீட்டர் நீளமும், ஒரு கிலோமீட்டர் அகலமும் கொண்ட சதுரம் ஒன்றின் பரப்பளவுக்குச் சமமானது. இவ்வலகு பொதுவாகப் பெரிய பரப்பளவுகளைக் குறிப்பதற்கே பயன்படுகின்றது. நாடுகள், நாடுகளின் துணைப்பிரிவுகள், நகரங்கள் போன்றவற்றின் பரப்பளவு கிலோமீட்டரில் அளக்கப்படலாம். ஒரு சதுர கிலோமீட்டர் 1,000,000 (பத்து இலட்சம்) சதுர மீட்டர்களுக்குச் சமமானதாகும். இம்பீரியல் அலகு முறைமையில் இதற்கு இணையான அலகு சதுர மைல் ஆகும். எனினும் சதுர மைல், சதுர கிலோமீட்டரிலும் பெரிய அலகு ஆகும். சதுர கிலோமீட்டருக்கும் பிற பரப்பளவின் அலகுகளுக்கும் இடையிலான தொடர்புகளைக் கீழே காண்க.

1 சதுர கிலோமீட்டர்
= 1,000,000 சதுர மீட்டர்
= 100 ஹெக்டேர்
= 0.386102 சதுர மைல்
= 247.105383 ஏக்கர்

சதுர கிலோமீட்டரில் சில பரப்பளவுகள்
----------------------------------

இந்தியாவின் பரப்பளவு : 3,287,570 சதுர கிலோமீட்டர்
இலங்கையின் பரப்பளவு : 65,610 சதுர கிலோமீட்டர்
பூமியின் மொத்த மேற்பரப்பு : 509,600,000 சதுர கிலோமீட்டர்
**சதுரங்கா** (*Chaduranga*; கன்னடம்: ಚದುರಂಗ) என்ற புனைப்பெயரால் அறியப்பட்ட **சுப்பிரமணியராஜா அரசு** (1916 – 19 அக்டோபர் 1998) கன்னட மொழியில் எழுதிய ஓர் இந்திய எழுத்தாளராவார். இவர் சர்வமங்கலா, உய்யாலே, வைஷாகா, மற்றும் ஹெஜ்ஜாலா ஆகிய நான்கு புதினங்களையும் , சில சிறுகதைகளையும் எழுதினார். சதுரங்கா 1968ஆம் ஆண்டில் தனது "சர்வமங்கலா" கதையை தழுவி ஒரு திரைப்பதிப்பை இயக்கிருந்தார். அதே நேரத்தில் 1969ஆம் ஆண்டில் "உய்யாலே" அதே பெயரில் ஒரு திரைப்படமாக உருவாக்கப்பட்டது.

விருதுகள்
---------

சதுரங்காவுக்கு 1982ஆம் ஆண்டில் மாநில சாகித்திய அகாதமி விருதும், கர்நாடக மாநில இராஜ்யோத்சவ விருதும், இவரது 'வைசாகா' நூலுக்கு மத்திய சாகித்ய அகாடமி விருதும் 1993இல் மைசூர் பல்கலைக்கழகத்தால் கௌரவ மருத்துவர் பட்டமும் வழங்கப்பட்டது. மண்டியாவில் நடைபெற்ற 7வது அகில இந்திய கன்னட இலக்கிய மாநாட்டின் தலைவராகவும் இருந்தார்.

இறப்பு
------

சதுரங்கா, 1998 அக்டோபர் 19 அன்று தனது எண்பத்திரண்டு வயதில் மைசூரில் காலமானார்.

மேற்கோள்கள்
-----------

1. ↑  "Noted Kannada writer dead". *The Tribune*. 21 October 1998. 15 April 2017 அன்று பார்க்கப்பட்டது.
2. ↑
3. ↑   பரணிடப்பட்டது 26 ஆகத்து 2009 at the வந்தவழி இயந்திரம்
4. ↑  "Personalities of Mysore". 21 August 2008 அன்று மூலம் பரணிடப்பட்டது.
5. ↑  "Noted Kannada writer dead". *The Tribune*. 21 October 1998. 15 April 2017 அன்று பார்க்கப்பட்டது.

வெளி இணைப்புகள்
---------------

* Remembering *Chaduranga*
* Personalities of Mysore-Chaduranga
* ஐ.எம்.டி.பி இணையத்தளத்தில் சதுரங்கா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**கலுப்பகே ஒஸ்டின் பெர்னாண்டோ** (*Kalupage Austin Fernando*) இலங்கை அரசு அதிகாரியும், கிழக்கு மாகாணத்தின் ஆளுநரும் ஆவார்.

ஆரம்ப வாழ்க்கை
--------------

பெர்னாண்டோ தென்னிலங்கையில் காலி ரிச்மண்ட் கல்லூரியில் கல்வி கற்றார். பள்ளிப் படிப்பை முடித்துக் கொண்டு பேராதனைப் பல்கலைக்கழகத்தில் சேர்ந்து இளங்கலைப் பட்டம் பெற்றார். பின்னர் சிறீ ஜயவர்தனபுர பல்கலைக்கழகத்தில் வணிக மேலாண்மையில் முதுகலைப் பட்டம் பெற்றார்.

பணி
---

பெர்னாண்டோ 1963 ஆம் ஆண்டில் நாகொடை ரோயல் தேசியக் கல்லூரியில் ஆசிரியராகப் பணியில் சேர்ந்தார். பின்னர் 1967 இல் இலங்கை நிருவாக சேவையில் சேர்ந்தார். மட்டக்களப்பு, மாத்­தளை மாவட்­டங்­களில் உதவி தேர்தல் ஆணை­யா­ள­ரா­கவும், பொலன்னறுவை, நுவரெலியா மாவட்டங்களில் அரச அதிபராகவும் பணியாற்றினார். பின்னர் அவர் கூட்டுறவு ஆணையாளர், பதிவாளர் நாயகம், புனருத்தாரண அமைச்சின் செயலாளர், அஞ்சல்மா அதிபர், இரத்தினக்கல் கூட்டுத்தாபனத் தலைவர், உள்ளூராட்சி மாகாணசபை அலுவல்கள் அமைச்சு, உள்நாட்டலுவல்கள் அமைச்சு, அமைச்சுகளின் செயலாளர் போன்ற முக்கிய பொறுப்புகளை வகித்தார். ஐக்கிய நாடுகள் அவையின் ஆலோசகராகப் பணியாற்றிய பின்னர் 2001 டிசம்பரில் பாதுகாப்பு அமைச்சின் செயலாளராக நியமிக்கப்பட்டார்.

2015 ஆம் ஆண்டு சனவரியில் தெரிவான புதிய அரசுத்தலைவர் மைத்திரிபால சிறிசேன பெர்னாண்டோவை சனாதிபதி ஆலோசகராக 2015 சனவரி 15 இல் நியமித்தார். 2015 சனவரி 27 அன்று கிழக்கு மாகாணத்தின் ஆளுநராக நியமிக்கப்பட்டார்.

ஒஸ்டின் பெர்னாண்டோ *My Belly is White: Reminiscences of a Peacetime Secretary of Defence* என்ற நூலை எழுதியுள்ளார்.

மேற்கோள்கள்
-----------

1. ↑  Abeywardena, Hemantha (16 சனவரி 2015). "Austin Fernando: a model civil servant as new presidential advisor". *ஏசியன் டிரிபியூன்*. .
2. 1 2 3 4 5 6  "Austin Fernando’s reminiscences in controversial new book". *டெய்லி நியூஸ்*. 23 சூலை 2008. .
3. ↑  Miranda, Sujitha (17 பெப்ரவரி 2013). "Nagoda Royal’s triumphs adds beauty and value to the village". *சண்டே டைம்சு*. .
4. ↑  "Austin Fernando appointed as Presidential advisor". *டெய்லிமிரர்*. 15 சனவரி 2015. .
5. ↑  Weerasinghe, Chamikara (18 சனவரி 2015). "Three Presidential advisers appointed". *டெய்லிநியூஸ்*. Archived from the original on 2015-02-08. .
6. ↑  "Austin, Ellawala new Governors". *டெய்லி மிரர்*. 27 சனவரி 2015. .
7. ↑  "Six Provincial Governors take oaths". *த நேஷன்*. 27 சனவரி 2015. Archived from the original on 2016-03-07. .
8. ↑  de Mel, Tara (27 சூலை 2008). "When peace was given a chance". *சண்டே டைம்சு*. .
9. ↑  David, Marianne (13 சூலை 2008). "A Man of Peace". *த நேசன்*. Archived from the original on 2016-03-03. .
**விசாகப்பட்டினம் பொது நூலகம்** (*Visakhapatnam Public Library*) இந்தியாவின் ஆந்திரப்பிரதேச மாநிலத்திலுள்ள விசாகப்பட்டினம் நகரில் அமைந்துள்ள ஒரு பொது நூலகமாகும். இலவச நூலக சேவைகள், நல்ல வாசிப்புச் சூழல், போதுமான சமூக இடைவெளி, இலவச இணைய இணைப்பு மற்றும் படிக்கும் அறை போன்ற சேவைகளை பொது மக்களுக்கு இந்நூலகம் வழங்குகிறது. கொள்கை ஆய்வுகளுக்கான மையம் ஒன்று சகோதர அமைப்பு கட்டிடத்தில் இணைந்து அமைந்துள்ளது.

வரலாறு
------

விசாகப்பட்டினம் பொது நூலகம் 1996 ஆம் ஆண்டில் பொதுமை எண்ணம் கொண்ட குடிமக்கள் குழுவால் உருவாக்கப்பட்டது. நூலகத்திற்காக 1700 சதுர மீட்டர் நிலத்தை அப்போதைய விசாகப்பட்டினம் நகரத் தந்தை சப்பம் அரி வழங்கினார். 1999 ஆம் ஆண்டு அக்டோபர் 23 அன்று நூலகத்திற்கான அடிக்கல் நாட்டப்பட்டது. 2003 ஆம் ஆண்டு டிசம்பர் மாதம் 3 ஆம் தேதி ஆந்திராவின் ஆளுநராக இருந்த சுர்ஜித் சிங் பர்னாலா நூலகத்தை திறந்து வைத்தார். 2004 ஆம் ஆண்டு சூலை மாதம் 15 ஆம் தேதி முதல் நூலகம் செயல்படத் தொடங்கியது.

விசாகப்பட்டினம் பொது நூலகம் பெருநகர விசாகப்பட்டினம் மாநகராட்சிக்கு சொந்தமானதாகும். நூலகத்தின் விவகாரங்களை இயக்குவதற்கு சிறந்த குடிமக்களை உள்ளடக்கிய விசாகப்பட்டினம் பொது நூலக சங்கம் என்ற ஓர் அறக்கட்டளை அமைப்பு உருவாக்கப்பட்டது. 2019 ஆம் ஆண்டு நிலவரப்படி, இவ்வமைப்பின் தலைவர் முனைவர் எசு. விஜய குமார் மற்றும் செயலாளர் டி.எசு. வர்மா என்று அறியப்படுகிறது.

மேற்கோள்கள்
-----------

1. ↑   *Visakhapatnam Public Library sports a new look*. 16 February 2018.. பார்த்த நாள்: 3 June 2018.
2. ↑  "Genesis and Growth". *Visaphapatnam Public Library*. 8 June 2019 அன்று பார்க்கப்பட்டது.
**ஈராக்சோசக்சினிக் அமிலம் அல்லது ஈராக்சோபியூட்டேனீராயிக் அமிலம்** *(Dioxosuccinic acid or dioxobutanedioic acid)* என்பது C4H2O6 அல்லது HO-(C=O)4-OH என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும்.

இம்மூலக்கூறில் இருந்து இரண்டு புரோட்டான்களை நீக்கும்போது ஈராக்சோசக்சினேட்டு எதிர்மின் அயனி. (C4O62− அல்லது (O-(C=O)4-O)2−.) உருவாகிறது. இது முழுவதுமாக கார்பன் மற்றும் ஆக்சிசனைக் கொண்டுள்ள ஒரு ஆக்சோகார்பன் எதிர்மின் அயனியாகும். இவ்வெதிர்மின் அயனிகளைப் பெற்றுள்ள உப்புகளுக்கும், [-O-(C=O)4-O-] பகுதியைக் கூறாக கொண்டுள்ள எசுத்தர்களுக்கும் இதேபெயர் பயன்படுத்தப்படுகிறது.

இம்மூலக்கூறில் இருந்து ஒரு புரோட்டானை நீக்கும்போது ஒரிணைதிறன் எதிர்மின் அயனியான ஐதரசனீராக்சோசக்சினேட்டு, C4HO6 − அல்லது (HO-(C=O)4-O)− தோன்றுகிறது.

தோற்றம்
-------

ஈரைட்ராக்சிபியூமரிக் அமிலம் வழியாக டார்டாரிக் அமிலத்தை ஆக்சிசனேற்றம் செய்யும் பொழுதும், இயற்கையில் , திராட்சையில் இருந்து தயாரிக்கப்படும் மது போன்றவற்றிலும் இது தோன்றுகிறது.

வினைகள்
-------

ஈராக்சோசக்சினிக் அமிலம் இரண்டு மூலக்கூறு தண்ணீருடன் சேர்ந்து  ஈரைட்ராக்சிடார்டாரிக் அமிலத்தைத், C4H6O8 அல்லது HO-(C=O)-(C(OH)2)2-(C=O)-OH. தருகிறது. ஈராக்சோசக்சினிக் அமில ஐதரேட்டு என்ற பெயரில் வர்த்தகரீதியாகவும் கிடைக்கிறது.
சில வினைகளில் ஈரைட்ராக்சிடார்டாரிக் அமிலம் ஈராக்சோசக்சினிக் அமிலம் போலவே வினைபுரிகிறது. உதாரணமாக, ஐதரசன் குளோரைடு முன்னிலையில் எத்தனால் வினைபுரிந்து எசுத்தர் ஈரீத்தைல் ஈராக்சோசக்சினேட்டைக் கொடுக்கிறது:p.187.

மேற்கோள்கள்
-----------

1. ↑  
 By Ján Farkaš, Beatrix Farkas (1988), *Technology and Biochemistry of Wine*.CRC Press, 744 pages. ISBN 2-88124-070-4.
2. ↑  
 Victorian College of Pharmacy. Dept. of Chemistry (1959), *Notes on qualitative analysis*.

இவற்றையும் காண்க
----------------

* மெசாக்சாலிக் அமிலம்
* ஆக்சலோ அசெட்டிக் அமிலம்
* பியூமரிக் அமிலம்
**மொபஷர் ஜாவேத் அக்பர்** (*Mobashar Jawed* *M. J. Akbar*) (பிறப்பு: 11 சனவரி 1951) இந்திய நாடாளுமன்ற மாநிலங்களவை உறுப்பினர் ஆவார். இவர் நரேந்திரமோடியின் அமைச்சரவையில், இந்திய வெளியுறவுத் துறையில் இணை அமைச்சராக 17 அக்டோபர், 2018 வரை பணியாற்றியவர். மி டூ இயக்கத்தால் ஏற்பட்ட பிணக்கால் அமைச்சர் பதவிலிருந்து விலகினார். இவர் அரசியலுக்கு வருவதற்கு முன்னர் எழுத்தாளராகவும், ஊடகவியலாளராகவும், மற்றும் இதழாளராகவும் பணியாற்றியவர்.

முன்னர் இவர் இந்திய தேசிய காங்கிரசு கட்சியின் சார்பாக 1989 ஆண்டுகளில் இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். பின்னர்
மார்ச் 2014 இல் இந்திய தேசிய காங்கிரசு கட்சியிலிருந்து விலகிய அக்பர், பாரதிய ஜனதா கட்சியில் இணைந்து, அதன் மக்கள் செய்தித் தொடர்பாளர் ஆனார். சூலை 2015 இல் பாரதிய ஜனதா கட்சியின் சார்பாக ஜார்கண்ட் மாநிலத்திலிருந்து, இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டார்.

அக்பர் டைம்ஸ் ஆப் இந்தியா, இந்தியா டுடே, தி டெக்கன் குரோனிக்கள், *ஆசியன் ஏஜ்* போன்ற பல செய்தித்தாள்களில் ஊடகவியலாளராக பணியாற்றியவர். மேலும் காஷ்மீர், ஜவஹர்லால் நேரு குறித்து பல நூல்களையும் இயற்றியுள்ளார்.

பிணக்குகள்
----------

முதன்மைக் கட்டுரை: மி டூ இயக்கம்
மி டூ இயக்கம் மூலம் பல பெண் ஊடகவியலாளர்கள், அக்பர் மீது பாலியல் துன்புறுத்தல்கள் குறித்து டுவிட்டரில் செய்திகள் வெளியிட்டத்தைத் தொடர்ந்து தனது இணை அமைச்சர் பதவியிலிருந்து 17 அக்டோபர், 2018 அன்று விலகினார்.

மேற்கோள்கள்
-----------

1. ↑  "Muslim Women Will No Longer Live Under Fear Of Talaq: MJ Akbar".
2. ↑  "Dial-a-divorce against spirit of Islam: M J Akbar".
3. ↑  "#MeToo campaign: Six women speak up, accuse Minister M J Akbar of sexual harassment when he was Editor" (in en-US). *The Indian Express*. 2018-10-10. .
4. ↑
5. ↑
6. ↑
7. ↑
8. ↑  "MJ Akbar Resigns Over #Metoo Allegations". *headlinestoday.org*. Archived from the original on 17 அக்டோபர் 2018.. பார்த்த நாள்: 17 October 2018.
9. ↑  "central-minister-mj-akbar-resigns-over-sexual-harassment-charges". *thenewsminute.com*.. பார்த்த நாள்: 17 October 2018.

வெளி இணைப்புகள்
---------------

* அதிகாரப்பூர்வ இணையதளம்
* M. J. Akbar - Profile
*
**கிறிஸ்டோபர் மார்லொ,** (**Christopher Marlowe**, திருமுழுக்கு 26 பெப்ரவரி 1564 – 30 மே 1593) **கிட் மார்லொ** எனவும் அறியப்படும் இவர் எலிசபத்தின் காலகட்டத்தில் வாழ்ந்த ஒப்புயர்வற்ற சிறந்த நாடக, கவிதை எழுத்தாளர் மற்றும் மொழிபெயர்ப்பாளர். குறிப்பிடத்தக்க முதல் துயர்நாடக ஏட்டாசிரியர் இவரே ஆவார். வில்லியம் ஷேக்ஷ்பியரும் இவரும் சமகாலத்தவர்கள். ஷேக்ஷ்பியர் இவருடைய சிந்தனைகளால் தாக்கமுற்றவர். இவ்விருவரும் எலிசபத்தின் காலகட்டத்தில் வாழ்ந்த குறிப்பிடத்தக்க மேலோங்கிய நாடகாசிரியர்கள் ஆவர். மார்லொவின் நாடகங்கள் ஐந்து சீர்களைக்கொண்டு சந்தமற்ற பாக்களாக  அமையப்பெற்றவை. மருத்துவர் ஃபாஸ்டஸ் என்பது இவர் எழுதிய தலை சிறந்த நாடகங்களில் ஒன்றாகும்.

இறப்பு
------

1593 மே 18 அன்று இவரை கைது செய்வதற்குப் பிடியாணை ஒன்று பிறப்பிக்கப்பட்டது. கைதுசெய்யப்பட்டதற்கான எவ்வித காரணங்களும் வெளிவரவில்லை, எனினும் தெய்வ நிந்தனைக்கான குற்றச்சாட்டாக இருக்கலாம் என பலரும் நினைத்தனர் (அதாவது மதக்கொள்கைக்கு எதிரான கீழ்த்தரமான கைப்பிரதியொன்றை இவர் எழுதியிருந்திருக்கக்கூடும் என நம்பினர்). மே 20 அன்று கமுக்க மன்ற குழுவிடம் விசாரணைக்காக கொண்டுசெல்லப்பட்டார். ஆனால் அவர் விசாரணைக்காக் கமுக்க மன்ற குழுவினரைச் சந்தித்ததற்கான சான்றுகள் ஏதும் கிடைக்கப்பெறவில்லை, இருப்பினும் எதிர்வாதத்திற்கு அனுமதி பெறும்வரை ஒவ்வொரு நாளும் விசாரணைக்குச் செல்லும்படி கட்டளையிடப்பட்டார். பத்து நாட்களுக்குப் பின்னர் இங்ரம் ஃப்ரைசர் என்பவரால் குத்திக்கொல்லப்பட்டார்.

மார்லொவியக் கோட்பாடு
--------------------

சிறந்த நாடக ஆசிரியரான மார்லொ, தான் மரித்துவிட்டதாக உலகை ஏமாற்றிப் பின்பு ஷேக்ஷ்பியர் என்ற பெயரைச் சூட்டிக்கொண்டு தன் எழுத்தால் உலகத்தை வசப்படுத்த தொடங்கினார் என்ற கோட்பாடு ஒன்று எழுந்தது. மரபுவழிக் கல்வியாளர்கள் ஷேக்ஷ்பியரின் படைப்புகளை மார்லொ உட்படப் பிறிதொருவர் எழுதியிருக்கக்கூடும் என்ற கருத்தை நிராகரிக்கின்றனர்.

சான்றுகள்
---------

1. ↑  "Christopher Marlowe was baptised as 'Marlow,' but he spelled his name 'Marley' in his one known surviving signature." David Kathman. "The Spelling and Pronunciation of Shakespeare's Name: Pronunciation."
2. ↑  Robert A. Logan, *Shakespeare's Marlowe* (2007) p.4. "During Marlowe's lifetime, the popularity of his plays, Robert Greene's ... remarks ... including the designation "famous", and the many imitations of *Tamburlaine* suggest that he was for a brief time considered England's foremost dramatist."
3. ↑  Kathman, David (2003), "The Question of Authorship", in Wells, Stanley; Orlin, Lena C. Shakespeare: an Oxford Guide, Oxford University Press, pp. 620–32, ISBN 978-0-19-924522-2
**எம்.ஜி. ஸ்ரீகுமார்** **(M. G. Sreekumar)**, (பிறப்பு: மே 25, 1958) மலையாள படவுலகில்,இரண்டு முறை தேசிய விருது பெற்ற இந்திய பின்னணிப் பாடகர் மற்றும் இசை இயக்குனர் ஆவார். இவர், மலையாளம் , தமிழ் , தெலுங்கு , கன்னடம் மற்றும் இந்தி மொழிகளில் பாடியுள்ளார். இவர், இசையமைப்பாளர் எம்.ஜி. ராதாகிருஷ்ணன் மற்றும் பாடகி கே. ஓமனகுட்டி ஆகியோரின் இளைய சகோதரர் ஆவார். இவர், கே.எம்.ஜி மியூசிக்ஸ் என்ற இசை நிறுவனத்தையும், மற்றும் திருவனந்தபுரத்தில் உள்ள பூஜப்புராவில் சரிகம என்கிற பெயரில் இசைப் பள்ளியையும் நடத்தி வருகிறார்.

சுயசரிதை
--------

எம்.ஜி. ஸ்ரீகுமார், கேரளாவின் ஆலப்புழா மாவட்டத்தில் , ஹரிபாத், என்னும் இடத்தில், மே 25, 1957 ம் ஆண்டு இசையமைப்பாளர் மற்றும் ஹார்மோனிஸ்ட் மலபார் கோபாலன் நாயர் மற்றும் ஹரிகதா சொல்பவரான கமலாச்சி அம்மா ஆகியோருக்கு இளைய மகனாகப் பிறந்தார். ஸ்ரீகுமார், ஸ்டேட் பாங்க் ஆப் திருவாங்கூர் , திருவனந்தபுரத்தில் , ஒரு பாடகராகத் தனது தொழிலைத் தொடங்குவதற்கு முன்பு பணிபுரிந்தார். அவரது சகோதரர் எம்.ஜி. ராதாகிருஷ்ணனுடன் கர்நாடக இசை நிகழ்ச்சிகளில் பங்குபெற்று தனது இசை வாழ்க்கையைத் தொடங்கினார். அவரது மூத்த சகோதரர், மறைந்த எம்.ஜி. ராதாகிருஷ்ணன் , விருது பெற்ற இசை இயக்குநராகவும், கர்நாடக இசைக்கலைஞராகவும் இருந்தார். அவரது மூத்த சகோதரி கே. ஓமனகுட்டி , ஒரு பாரம்பரிய இசை பாடகராகவும் மற்றும் கேரளா இசை அகாதமியில் முதல்வராகவும் இருந்தார். பின்னணிப் பாடகர் கே.எஸ். ஹரிசங்கர் இவரது மருமகன் ஆவார்.

அசோக் குமார் இயக்கிய '*கூலி'* (1983) திரைப்படத்தில் ஸ்ரீகுமார் அறிமுகமானார். மோகன்லால் நடித்த பிரியதர்சனால் இயக்கப்பட்ட *சித்ரம்* (1988), *மலையாளப் படத்தின்* அனைத்துப் பாடல்களையும் இவர் பாடியுள்ளார். மேலும், இவர் மலையாளம் , தமிழ் , ஹிந்தி மற்றும் தெலுங்கு படங்களில் 3,000 க்கும் மேற்பட்ட பாடல்களைப் பாடியுள்ளார்.

*சதுரங்கம்* (2002) மற்றும் *தாண்டவம்* (2002) போன்ற மலையாள படங்களில் அவர் இசை இயக்குனராகப் பணியாற்றினார். ஸ்ரீகுமாரின் சமீபத்திய திரைப்படங்கள் வரிசையில் இசை இயக்குனராக பிரியதர்ஷனின் *காஞ்சிவரம்* (2008), மோகன்லாலின்*அலெக்ஸாண்டர் தி கிரேட்* மற்றும் *ஒரு நாள் வரும்* போன்றவை அடங்கும். ஸ்ரீகுமாரின் குரல் மோகன்லால், திலீப் மற்றும் ஜெயராம் ஆகியோருக்காக மிகச் சிறப்பாக பயன்படுத்தப்பட்டு வருகிறது. 2008 ஆம் ஆண்டில் அவர் ராகசாகரம் காணொளி இசைத் தொகுப்பில் பாடினார். மலையாளத்தில் அய்யப்ப பக்தி பாடல்களை எஸ். குமார் என்ற பெயரில் எழுதினார். 
[  ]
ஏஷ்யாநெட் தொலைக்காட்சியில் *சரிகம* என்ற ஒரு தொலைக்காட்சி நிகழ்ச்சியின் தொகுப்பாளராகவும், ரியாலிட்டி நிகழ்ச்சியான *ஐடியா ஸ்டார் சிங்கருக்கு* நீதிபதியாகவும் இருந்தார். 2012 ல், ஸ்ரீகுமார் அர்த்தநாரி திரைப்படத்திற்கு தயாரிப்பாளராக இருந்தார். இப்படத்தை முதலில், சந்தோஷ் சௌபர்ணிகா இயக்கியிருந்தார். மற்றும் இதன் இரண்டாவது பாகம் சுவாமிநாதன் இயக்கத்தில் பணி நடந்து வருகிறது.

குறிப்புகள்
-----------

1. ↑  www.mgsreekumar.com பரணிடப்பட்டது 20 செப்டம்பர் 2008 at the வந்தவழி இயந்திரம்
**சுனில் கிருஷ்ணன்** என்பவர் தமிழ்நாட்டின், காரைக்குடியைச் சேர்ந்த சிறுகதை எழுத்தாளர், ஆயுர்வேத மருத்துவர், நவகாந்தியவாதி ஆவார்.

வாழ்க்கை
--------

இவர் தமிழ்நாட்டின் புதுக்கோட்டை அருகில் உள்ள அரிமளம் கிராமத்தில் பிறந்து, காரைக்குடியில் வளர்ந்து, சென்னையில் ஆயுர்வேதம் படித்து காரைக்குடிக்கு மீண்டும் திரும்பியவர் ஆவார். அன்னா அசாரே இயக்கம் பரவிய காலகட்டத்தில், அவருக்கு ஆதரவாகப் பல கட்டுரைகளை அவருடைய வலைப்பூவில் எழுதிவந்தார். பின்னர் அதிலிருந்து விலகி, 2011இல் ‘காந்தி இன்று’ என்னும் வலைப்பூவை தனது நண்பருடன் இணைந்து துவக்கினார். அதில் காந்தியம் குறித்த கட்டுரைகளை எழுதிவருகிறார். இவர் காந்தியம் குறித்து பலர் எழுதிய கட்டுரைகளை மொழிபெயர்த்துள்ளார். பல சிறுகதைகளை எழுதியுள்ளார்.

நூல்கள்
-------

* அம்புப்படுக்கை (சிறுகதைகள்)
* நீலகண்டம் (நாவல்)
* விஷக்கிணறு (சிறுகதைகள்)
* அன்புள்ள புல்புல் (காந்திய கட்டுரைகள்)
* வளரொளி (நேர்காணல்கள்/ விமர்சனங்கள்)
* இந்து ஞானம் ஒரு எளிய அறிமுகம்- க்ஷிதி மோகன் சென் (மொழியாக்கம்)
* சுதந்திரமும் சமூக நீதியும்- ராஜ் மோகன் காந்தி (மொழியாக்கம்)
* பின்நவீனத்துவவாதியின் மனைவி (தொகுப்பாசிரியர். சுரேஷ்குமார இந்திரஜித்தின் சிறுகதைகள்)
* கல்மலர் (காந்திய நெடுங்கட்டுரை)
* காந்தி எல்லைகளுக்கு அப்பால் ( மொழியாக்க தொகை நூல்)

விருது
------

சுனில் கிருஷ்ணனின் முதல் சிறுகதைத் தொகுப்பான *அம்புப் படுக்கை* என்ற நூலுக்கு இளம் எழுத்தாளர்களுக்கு சாகித்ய அகாடமி வழங்கும் *யுவ புரஸ்கார்* விருது 2018 ஆண்டு வழங்கப்பட்டது.

மேற்கோள்கள்
-----------

1. ↑  ம. சுசித்ரா (30 அக்டோபர் 2018). "காந்தி 150: காந்தியின் கேள்விகளைச் சுமக்கும் நவகாந்தியவாதி!". *கட்டுரை*. இந்து தமிழ். 31 அக்டோபர் 2018 அன்று பார்க்கப்பட்டது.
2. ↑  "சுனில் கிருஷ்ணன், சேதுபதி தேர்வு சாகித்ய அகாடமி விருதுகள் அறிவிப்பு". *செய்தி*. தினகரன். 23 சூன் 2018. 2022-10-15 அன்று மூலம் பரணிடப்பட்டது. 31 அக்டோபர் 2018 அன்று பார்க்கப்பட்டது.
கிறித்தியன் வெயிசு
**கிறித்தியன் சாமுவேல் வெயிசு** (*Christian Samuel Weiss*, **கிறிஸ்டியன் சாமுவேல் வெயிஸ்**, 26 பெப்ரவரி 1780 – 1 அக்டோபர் 1856) செருமானியப் படிகவியலாளரும், கனிமவியலாளரும் ஆவார்.

லைப்சிக்கில் பிறந்த இவர், பட்டப் படிப்பை முடித்த பின்னர் 1803 முதல் 1808 இயற்பியலாளராகப் பணியாற்றினார். அதே வேளையில், சுவிட்சர்லாந்து, பிரான்சு ஆகிய நாடுகளில் 1806–08 வரை நிலவியல் ஆய்வுகளிலும் ஈடுபட்டார். 1810 இல் பெர்லின் பல்கலைக்க்ழகத்தில் கனிமவியலில் பேராசிரியராக சேர்ந்தார். 1818/19, 1832/33 காலப்பகுதியில் பல்கலைக்கழக உபவேந்தராகவும் பணியாற்றினார்.

நவீன படிகவியலில் அளபுருவாக்கத்தில் இவரது பங்களிப்பு பெரிதும் அறியப்படுகிறது. அத்துடன் கணித அறிவியலில் இதனை ஒரு துணைப் பிரிவாக ஆக்குவதிலும் வெற்றி கண்டார். படிகவியலில் இவரது அடிப்படைக் கொள்கை "வெயிசு வலய விதி" என அழைக்கப்படுகிறது.

மேற்கோள்கள்
-----------

* Historical atlas of crystallography by José Lima-de-Faria, Martin Julian Buerger

1. 1 2  Christian Samuel Weiss — Humboldt-Universität zu Berlin பரணிடப்பட்டது 2015-04-17 at the வந்தவழி இயந்திரம் biographical information

வெளி இணைப்புகள்
---------------

* University of Cambridge DoITPoMS Teaching and Learning Packages (Weiss zone law explained)
**ராம் சம்பத்** (பி. 25 சூலை 1977) ஒரு இந்திய இசை அமைப்பாளர் மற்றும் தயாரிப்பாளர் ஆவார். விளம்பர நிறுவனம் ஒன்றில் இசை அமைப்பாளராக தொழில் வாழ்வைத் துவங்கிய இவர் பின் தனியிசை தொகுப்புகள் மூலமும் அதன் பின் இந்தி திரை இசை மூலமும் பிரபலம் அடைந்தார். 
இவர் பிரபல நிறுவங்களான ஏர்டெல், டோகோமோ, தம்ப்சு அப், பெப்சி மற்றும் டைம்சு ஆப் இந்தியா ஆகியற்றின் விளம்பரங்களுக்கு இசை அமைத்துள்ளார்.

இளமை வாழ்வு
-----------

மும்பை நகரில் உள்ள செம்பூரில் பிறந்த ராம் சம்பத்தின் தந்தை ஒரு தமிழர், தாய் கன்னடர். தனது பள்ளிக் கல்வியை செம்பூரில் உள்ள ஓ.எல்.பி.எஸ் மேல் நிலைப் பள்ளியில் பயின்றார். ராம் சம்பத்தின் குடும்பம் இசைப் பாரம்பரியம் கொண்டது. அவரது தாத்தா டி.வி. ராமானுசம் அவர்கள் மும்பையில் உள்ள சண்முகானந்தா அரங்கின் நிறுவனர் ஆவார். இளமை முதலே கருநாடக இசைக் கலைஞர்கள் அவர் வீட்டிற்கு வந்து கொண்டிருந்தனர். இதனால் ஈர்க்கப்பட்ட அவர் பின்னர் எட்டு ஆண்டுகள் முறையாக கருநாடக இசையைப் பயின்றார். பள்ளிக் கல்விக்குப் பின் அவர் போதார் கல்லூரியில் இளநிலைக் கல்வியைக் கற்றார். அங்கு அவர் கல்லூரி இசைக் குழுவில் விசைப்பலகை கலைஞராக இருந்தார்.

இசை வாழ்வு
----------

### தனி இசை

எம். டிவி கோக் ஸ்டுடியோ நிகழ்ச்சியில் ராம் சம்பத்
ஒரு விளம்பர நிறுவனத்தில் தனது வாழ்வைத் தொடங்கிய ராம் சம்பத், ஏர்டெல், டொகோமோ, தம்ப்சு அப், பெப்சி ஆகிய நிறுவனங்களுக்கும் டைம்ஸ் ஆப் இந்தியாவின் "ஐ லீட் இந்தியா" பிரச்சாரத்தின் பாடலையும் இயற்றியுள்ளார். 

2008ஆம் ஆண்டு ஆத்திரேலியாவைச் சேர்ந்த பிரபல இசைக் குழுவான ஐ.என்.எக்ஸ்.எஸ் (INXS​) உடன் இணைந்து அவர்களது பாடல்களின் இந்தியப் பதிப்பை உருவாக்கினார். 2012ஆம் ஆண்டு ஆமிர் கானின் சத்யமேவ ஜெயதே நிகழ்ச்சிக்காக பிரசூன் ஜோசி எழுத்தில் அவர் இயற்றிய "தேரா ரங் ஆசியா" பாடல் மிகப்பெரிய வெற்றி பெற்றது.   

புகழ்பெற்ற தொலைக்காட்சி இசை நிகழ்ச்சியான கோக் ஸ்டுடியோவில் 2013ஆம் ஆண்டு பருவத்தில் பங்கு பெற்றார். 

### திரை இசை

ராம் சம்பத்தின் முதல் திரைப்படம் ராம் மாத்வானி இயக்கத்தில் வெளியான லெட்ஸ் டாக் ஆகும். அதன் பின் பல படங்களுக்கு இசை அமைத்திருந்தாலும் அவருக்கு புகழைச் சேர்த்த திரைப்படம் ஆமிர் கான் தயாரிப்பில் 2011ஆம் வெளிவந்த டெல்லி பெல்லி ஆகும். அந்த திரைப்படத்திற்காக அவர் பிலிம்பேர் விருதுக்கு பரிந்துரை செய்யப்பட்டார். 

அவரது அடுத்த படமான தலாசு இசைக்காக மிகுந்த வரவேற்பை பெற்றது. அந்த திரைப்படத்தில் பாடல்களை எழுதிய ஜாவேத் அக்தர் தனது அடுத்த படமான புக்ரேவிலும் ராம் சம்பத்தையே இசையமைக்க வைத்தார். புக்ரேவில் அவரது மனைவி சோனா மொகாபாத்ரா பாடிய *'அம்பர்சரியா'* பாடல் மிகப்பெரிய வெற்றி பெற்றது.

தனி வாழ்வு
----------

ராம் சம்பத் ஒடிசாவைச் சார்ந்த பாடகர் சோனா மொகாபாத்ராவை மணந்து கொண்டார். 2002ஆம் ஆண்டு இயக்குனர் ராம் மாத்வானி மூலம் சந்தித்த இருவரும் 2005ஆம் ஆண்டு திருமணம் செய்து கொண்டனர். திருமணத்துக்குப் பின்னரே சோனா மிகப்பெரிய பாடகராக புகழ் பெற்றது குறிப்பிடத்தக்கது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2013-06-15 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2012-04-15 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2014-12-05 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2012-04-21 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
7. ↑  "காப்பகப்படுத்தப்பட்ட நகல்". 2013-09-11 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
**திரு ஆமத்தூர்க் கலம்பகம்** (திருவாமத்தூர்க் கலம்பகம்) என்னும் நூல் இரட்டைப்புலவர்கள் பாடிய நூல்களில் ஒன்று. இது 14 ஆம் நூற்றாண்டு நூல். இந்த நூலைப் பாடியதால் இவர்களைக் "கண்பாவு கலம்பகத்திற்கு இரட்டையர்கள்" என்று பலராலும் பாராட்டப்படுகின்றனர். 

கலம்பக நூலின் உறுப்புகள் 18. இவற்றுடன் இவர்கள் இந்த நூலில் மேலும் சில உறுப்புகளையும் சேர்த்துப் பாடியுள்ளனர். நந்தி கலம்பகம், அளைடைய பிள்ளையார் கலம்பகம், திருப்பாதிரிப்புலியூர்க் கலம்பகம் ஆகியவை இவரது காலத்துக்கு முன் தோன்றிய கலம்பக நூல்கள். இந்த நூல்களில் காணப்படாத இடைச்சியார், கொற்றியார், குறத்தியார், பிச்சியார், யோகினியார், வலைச்சியார் உறுப்புப் பாடல்கள் இந்த நூலில் சேர்க்கப்பட்டுள்ளன. சொற்பொருள் நயம், மடக்கு, கற்பனை முதலானவை இந்த நூலில் மற்ற நூல்களில் காணப்படுவனவற்றைக் காட்டிலும் சிறப்பாக அமைந்துள்ளன. இவர்கள் இந்தக் கலம்பகம் பாடிய பிறகு ஆமத்தூரில் திசை மாறி மேற்குப் பக்கத்திலிருந்து கிழக்குப் பக்கமாக ஓடியதாம்.

இந்த நூலில் 101 பாடல்கள் உள்ளன. இவற்றில் காப்புச் செய்யுள் ஒன்று போக எஞ்சிய 100 பாடல்களும் அகப்பொருள் தரும் பாடல்கள். இவற்றில் சந்தப்பாடல்கள் மிகுதி.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**ராம்கி (இராமகிருஷ்ணன்) சீனிவாசன்** (ஏப்ரல் 3, 1972 -- திசம்பர் 19, 2022) ஒரு வனவுயிரிப் புகைப்படக் கலைஞர் ஆவார். இவர் ஒரு தொழில் முனைவராகவும் துளிர் நிறுவனங்களுக்கு ஆலோசகராகவும் இருந்துள்ளார். அமூர் வல்லூறுகள் வேட்டையாடப்படுவதைத் தடுக்க அவர் எடுத்த முன்னெடுப்புகள் காரணமாக நாகாலாந்தில் அப்பறவைகள் வேட்டையாடப்படுவது தடை செய்யப்பட்டது.

முதன்மைப் பணிகள்
----------------

பறவைப் புகைப்படக் கலைஞராக பெரிதும் அறியப்பட்டு இருப்பினும், ராம்கி வனவுயிரிகளின் காப்பு தொடர்பான பணிகளே முதன்மையானவை என்று கருதினார். சேகர் தத்தாத்ரியுடன் இணைந்து அவர் தொடங்கிய **கன்சர்வேஷன் இந்தியா** என்ற இணையவழி மேடையின் மூலம் 25 வனவுயிர் காப்புச் செயல்பாடுகள் முன்னெடுக்கப் பட்டன. கண் புற்றுநோயின் ஒரு வடிவமான ரெட்டினோபிளாஸ்டோமாவால் பாதிக்கப்பட்ட ஏழைக் குழந்தைகளுக்கு ஆதரவளிக்கும் நோக்கில் **வைல்டுலைப் பார் கான்சர்** என்ற நிறுவனத்தைத் துவக்கினார்.

படிப்பு
-------

பள்ளிப் படிப்பை வித்யா மந்திரிலும் இயற்பியல் பட்டப் படிப்பை சென்னைப் பல்கலைக்கழகக் கல்லூரியிலும் மேலாண்மை மேற்படிப்பை எசு. பி. செயின் மேலாண்மை மற்றும் ஆராய்ச்சி நிறுவனத்திலும் பெற்றார்.

தொழில் முனைவு
-------------

இன்டெர்செப்டு டெக்னாலசீசு என்ற இணையவழி விளம்பர நிறுவனத்தைத் துவக்கி அதன் தலைமை செயல் அதிகாரியாக இருந்தார். மார்க்கெடிக்சு என்ற சந்தைப்படுத்துதல் பகுப்பாய்வு நிறுவனத்தைத் தொடங்கி அதனை நிருவகித்தார். வில்டர்மார்ட் என்ற இணையவழி பலசரக்குக் கடைக்கான ஆலோசகராகவும் முதலீட்டாளராகவும் இருந்துள்ளார்.

மேற்கோள்கள்
-----------

1. ↑  "Wildlife Photographer Ramki Sreenivasan Death Reason, Biography, Age, Wife, Education".. 02-சூலை-2023 அன்று பார்க்கப்பட்டது. Check date values in: `|access-date=` (உதவி); External link in `|website=` (உதவி)
2. ↑  "வைல்டுலைப் பார் கான்சர்". 02-சூலை-2023 அன்று பார்க்கப்பட்டது. Check date values in: `|access-date=` (உதவி)
**பி. துரைராஜ்** (*P. Durairaj*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். அவர் 1967 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் போட்டியிட்டு திராவிட முன்னேற்ற கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார். அவர் 1980 ஆம் ஆண்டு தமிழ்நாடு சட்டமன்றத் தேர்தலில் நடைபெற்ற தேர்தலில் சங்கரன்கோவில் தொகுதியில் போட்டியிட்டு அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1967 | சங்கரன்கோவில் | திமுக |  |  |
| 1980 | சங்கரன்கோவில் | அதிமுக |  |  |

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2019-10-23 அன்று பார்க்கப்பட்டது.
2. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2019-10-23 அன்று பார்க்கப்பட்டது.
**அச்சங்களும் வெறிகளும் --ஓர் அகரமுதலி** என்பது ப. அருளி என்பவரால் எழுதப்பட்ட நூல். இந்நூலில் பல வகையான அச்சங்களைக் (Phobia) குறிக்கும் ஆங்கிலச் சொற்களுக்குப் பொருத்தமான தமிழ்ச் சொற்களைத் தொகுத்து எழுதியுள்ளார். அது போலவே பல வகையான வெறிகளுக்கான(Mania) ஆங்கிலச் சொற்களுக்குப் பொருத்தமான தமிழ்ச் சொற்களையும் தொகுத்துள்ளார்.

நூலின் முன்னுரை
---------------

மொத்தம் 176 பக்கங்கள் கொண்ட இந்தப் புத்தகத்தில் முன்னுரை மட்டும் 22 பக்கங்களில் உள்ளது. ஒன்றன் வளர்ச்சிக்கு ஊட்டம் மட்டும் 
இருந்தால் போதாது; எதிரி தாக்க வரும்போது அவ்வெதிரியை நேர் நின்று தடுத்தும், அல்லது தாக்கியும் வெல்ல வேண்டும் என்றும் அச்சம் என்னும் சொல்லைக் குறிக்க தமிழில் முப்பத்திரண்டு சொற்கள் உள்ளன என்றும் அவற்றின் சொற்பிறப்பியல்புகளையும் விளக்கமாக தம் முன்னுரையில் ஆய்வு செய்து எழுதியுள்ளார். தமிழர்கள் அடிமையுணர்வுடன் வாழ்கிறார்கள்; அதற்கான காரணம் அச்சமே என்றும் கூறுகிறார்.

நூல் அடக்கம்
------------

இந்த நூலில் அச்சங்கள் பற்றிய பெயர்கள் மொத்தம் 469 உள்ளன. வெறியின் பெயர்கள் மொத்தம் 102 உள்ளன. ஆங்கில அகர வரிசையில் ஆங்கிலப் பெயர்களுக்கான பொருள்களை ஆங்கிலத்திலும் அவற்றின் தமிழ்ப் பெயர்களுக்கான பொருள்களைத் தமிழிலும் விளக்கம் 
தந்துள்ளார் ஆசிரியர்.

சில எடுத்துக்காட்டுகள்
----------------------

* acarophobia ---உண்ணியச்சம்
* barophobia---ஈர்ப்பச்சம்
* cremnophobia---குத்துப் பாறையச்சம்
* diabetophobia----நீரிழிவச்சம்
* erythrophobia---எரிநிறவச்சம்
* ambitious mania ----பேரவா வெறி
* biting mania---கடிப்பு வெறி
* collecting mania---தொகுப்பு வெறி
* delusional mania ----மருட்சி வெறி
* ephemeral mania----நிலையுறுதியிலா வெறி

அடிப்படைச் சான்று
-----------------

* அச்சங்களும் வெறிகளும் ---ஓர் அகர முதலி
* Dictionary of Phobias and Manias
* சொல்லாய்வறிஞர் ப.அருளி, அறிவன் பதிப்பகம், தமிழூர், புதுச்சேரி
**ராம் சந்திர சட்டர்ஜி** (*Ram Chandra Chatterjee*) ஒரு கழைக்கூத்தாளர், உடற்பயிற்சியாளர், பலூன் பறப்பாளர், வான்குடை பறப்பாளர் மற்றும் தேசபக்தர் ஆவார். முதன்முதலில் ஆகாயத்தில் பலூனில் பறந்த முதல் இந்தியரும் இவர் தான். இவர் கொல்கத்தாவை சேர்ந்தவர். இவரது ஆரம்ப காலத்தில் சாகசங்களைச் செய்து வந்தார். மாபெரும் ஐக்கிய இந்திய சாகச நிறுவனத்தின் (Great United Indian Circus Company) இயக்குனராக காலப்போக்கில் ஆனார். அது மட்டுமல்ல இவர் உடற்பயிற்சி (ஜிம்னாஸ்டிக்) ஆசிரியராகப் பணியாற்றினார். இறுதியாக இவர் பலூனில் பறந்து சாகசம் புரிந்த சமயத்தில் அந்த பலூன் ஒரு மலையின் மீதிருந்த பெரிய பாறையில் மோதி விபத்துக்கு உள்ளானது. உடனடியாக மருத்துவமனைக்கு எடுத்துச் செல்லப்பட்டு சிகிச்சை பலனின்றி 9 ஆகஸ்ட் 1892 ஆம் ஆண்டு உயிர் இழந்தார்.

மேற்கோள்கள்
-----------

1. ↑  Khandurie, Vijaya. *366 Days of Science & Technology*. Rupa Publications. பக். 45. பன்னாட்டுத் தரப்புத்தக எண்:9788129125811.. பார்த்த நாள்: 5 September 2015.
2. ↑  Bhattacherje, S.B. (1 May 2009). *Encyclopaedia of Indian Events & Dates*. Sterling Publishers. பக். B31. பன்னாட்டுத் தரப்புத்தக எண்:9788120740747.. பார்த்த நாள்: 5 September 2015.
**அக்னேயி** ( சமஸ்கிருதம் : आग्नेयी, IAST Āgneyī, 'அக்கினி கடவுளின் மகள்') ஹரிவம்சத்திலும் விஷ்ணு புராணத்திலும் உரு (ஆங்கிரஸின் வழித்தோன்றல்) மற்றும் அரசர்களான அங்க, சுமனஸ், க்யாதி, கிராத் மற்றும் சிபி ஆகியோரின் மனைவியாகவும் குறிப்பிடப்பட்டுள்ளார். (ஹரிவம்சத்தில் மற்றொரு மகன் கயா).   அவரது தந்தையான அக்னி இந்து மத நெருப்பு கடவுள் ஆவார். மேலும் அவர் வேத காலத்திலிருந்து நவீன சகாப்தம் வரை இந்திய துணைக்கண்டம் முழுவதும் போற்றப்பட்டு வணங்கப்படுகிறார்.

சொற்பிறப்பியல்
--------------

ஆக்னேயா என்ற ஆண்பாலைக் குறிக்கும் வார்த்தையின் கட்டுமானமானது 'எரியும்', 'அக்னி', ' அக்னிக்கு அர்ப்பணிக்கப்பட்டது', ' அக்னியால் ஆளப்பட்டது' போன்றவற்றின் பொதுவான பெயரடையாகப் பயன்படுத்தப்பட்டுள்ளது.  இது அக்னி புராணம், ஆக்னேய அஸ்திரம் மற்றும் தென் கிழக்கின் திசை (அதில் அக்னி திக்பாலன் ) ஆகியவற்றின் சரியான பெயர்ச்சொல்லாகவும் பயன்படுத்தப்பட்டது. பெண்பாலைக் குறிக்கும் ஆக்னேயி சரியான பெயர்ச்சொல்லாக மட்டுமே பயன்படுத்தப்படுகிறது.

இந்து மதத்திற்கு முக்கியத்துவம்
-------------------------------

ஆக்னேயி பண்டைய வேத இலக்கியங்களில் ஆக்னேயா என்று அறியப்படுகிறார்.அவர் தெய்வீக மற்றும் சக்திவாய்ந்த தேவி என்றும் வரையறுக்கப்படுகிறார். அவரது தாயார் ஸ்வாஹா, மற்றும் அக்னாயி (அதாவது "அக்னியின் மனைவி") அக்னியின் மனைவியர் என்று அழைக்கப்படுகிறார்கள்.

தென்கிழக்குத் திசையைக் குறிக்கப் பயன்படுத்தப்படும் ஆக்னேயா என்ற ஆண்பால் அடைமொழி உண்மையில் ஆக்னேயா தேவியைக் குறிக்கிறது என்றும் பரிந்துரைக்கப்படுகிறது. அதேபோல், அவர் ஆக்னேயா அஸ்திரத்தின் சக்தி என்றும் கூறப்படுகிறது.

மெற்கோள்கள்
-----------

1. ↑   *Harivamsa*. Bhandarkar Oriental Research Institute, Pune. .
2. ↑   *The Critical Edition of the Viṣṇupurāṇam*. Oriental Institute, M. S. University, Vadodara. .
3. ↑  "The Sanskrit Heritage Dictionary".
4. ↑  "Monier-Williams Sanskrit dictionary".